CELEX: C2004/262/68
Language: et
Date: 2004-10-23 00:00:00
Title: Kohtuasi T-289/04: Dimitra Lantzoni 15. juuli 2004 hagi Euroopa Ühenduste Kohtu vastu

23.10.2004   
            
            
               ET
            
            
               Euroopa Liidu Teataja
            
            
               C 262/35
            
         Dimitra Lantzoni 15. juuli 2004 hagi Euroopa Ühenduste Kohtu vastu
   (Kohtuasi T-289/04)
   (2004/C 262/68)
   Kohtumenetluse keel: prantsuse
   Dimitra Lantzoni, elukoht Übersyren (Luksemburg), esitas 15. juulil 2004 Euroopa Ühenduste Esimese Astme Kohtusse hagi Euroopa Ühenduste Kohtu vastu. Hageja esindaja on advokaat Clara Marhuenda, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada kostja poolt hagejale 7. oktoobril 2003. aastal teadavaks tehtud otsus, millega jäeti rahuldamata 1999/2000. aastal ja 2001. aastal mittejaotatud edutamispunktide vaidlustamise nõue;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   5. veebruaril 2002 sai hagejale, Euroopa Ühenduste Kohtu ametnikule teatavaks otsus, et aastate 1999 ja 2000 eest ei ole talle edutamispunkte antud. 16. jaanuaril 2003 teavitati hagejat, et 2001. aasta eest anti talle 1 edutamispunkt. Ta vaidlustas eeltoodud otsuse ja hiljem lisas sellele nõudele ka aastate 1999 ja 2000 eest saadud nulli edutamispunkti osas. Tema nõue jäeti rahuldamata, 1999. ja 2000. aasta puhul loeti nõue aegunuks ning 2001. aasta puhul põhjendamatuks.
   Käesoleva hagi toetuseks väidab hageja, et punktide jaotus rikkus kohtu 18. oktoobri 2000. aasta otsust, mis on vastava süsteemi aluseks, sest punktide jaotus ei ole seostatav tema teenistuskäigu aruandega. Hageja väidab aegunuks kuulutatud nõude kohta, mis puudutas 1999. ja 2000. aastal mitteantud punkte, et teave tema 1999/2000. aasta teenistuskäigu aruande kohta jõudis temani pea kahe aastase hilinemisega, mis takistas tal teada saamast vigadest punktide jaotusel. Hageja arvates ei oleks edutamise õiguskindlust seatud üldsegi kahtluse alla juhul, kui tal lubataks vaidlustada punktide puudumine kahe eelmainitud aasta eest, arvestades, et saadud punktide arv ei garanteeri automaatselt edutamist.